**HANKETEADE**

**Hankija:** Mulgi Vallavalitsus

**Hanke nimetus:** ATV ja roomikute hankimine Mulgi valla tervise- ja suusaradade hoolduseks

**Hanke liik**: Alla lihthanke piirmäära jääv hange

**1. Üldandmed**

1.1. **Hankija:**Mulgi Vallavalitsus, Pärnu mnt 30, Abja-Paluoja, 69403, Mulgi vald, Viljandimaa, reg nr 77000453, mulgi@mulgivald.ee, tel 4354780.

1.2. **Hanke eest vastutav isik:** Hanna-Maria Kordziejonek, e-post hanked@mulgivald.ee, telefon +372 5218736.

1.3. **Tehnilised küsimused:** Sten-Maikel Udras, arendus- ja majandusnõunik, e-post maikel@mulgi.ee, telefon +372 58581530.

**2. Hanke eesmärk**

2.1 Hanke eesmärk on soetada ATV koos sobivate roomikutega, et tagada tõhus ja kvaliteetne tervise- ja suusaradade hooldus Mulgi vallas talveperioodil.

**3. Hanke tehniline kirjeldus**

**3.1 ATV tehnilised tingimused**

3.1.1 Hangitakse uus neljarattaline maastikusõiduk (ATV)

3.1.2 ATV peab olema nelikveoline (4x4), mootorikubatuuriga 570–800 cm³.

3.1.3 Nõutud roolivõimendi.

3.1.4 Vähemalt 25 tollised rehvid.

3.1.5 Kaks kohta.

3.1.6 Maastikusõiduk peab olema registreeritav ja tänavalegaalne (T3b).

3.1.7 Ülekanne CVT (variaator), koos tagurpidikäigu ja aeglustiga

3.1.8 Kätekaitsmed (tuulesuunajad)

3.1.9 Raami ja põhjakaitse

3.1.10 Komplekt peab sisaldama haakekonksu, LED töötuled ette ja taha, juhtkangi- ja käepideme soojendused ning elektrisüsteemi 12V pistikuga haakesüsteemile.

3.1.11 Tarnija peab tagama vähemalt 2-aastase garantii

3.1.12 Pakkuja peab omama varasemat kogemust sarnaste masinate tarnimisel ja suutma tagada varuosade ning hooldusteenuse kättesaadavuse eelistatult Viljandis, Pärnus, Valgas või Tartus.

**3.2 Roomikute tehnilised tingimused**

3.2.1 Roomikud peavad sobima konkreetsele ATV mudelile, võimaldama liikumist lumisel ja raskel maastikul ning töötama kuni -25 °C.

3.2.2 Komplektis on 4 (tk) kummist roomikut

3.2.3 Roomikute komplekt peab sisaldama spetsiifilist kinnitussarja või montaažiraami

3.2.4 Roomikud on lihtsasti eemaldatavad ning neid on võimalik vajadusel rataste vastu vahetada

3.2.5 Roomikutele kehtib garantii minimaalselt 2 aastat

3.2.6 Kõik hankes olevad kaubad transporditakse Hankijale esimesel võimalusel

**4. Pakkumuste esitamise tähtaeg**

4.1 Pakkumus tuleb esitada elektrooniliselt aadressile hanked@mulgivald.ee hiljemalt 3.10.2025 kell 10.00. Pakkumus peab kehtima vähemalt 30 päeva alates selle esitamisest.

**5. Pakkumuste hindamine**

5.1. Hankija kontrollib pakkumuste vastavust hankedokumentides sätestatud tingimustele.

5.2. Hankija hindab hanketingimustele vastavaid pakkumusi lähtuvalt nende maksumusest ja tunnistab edukaks madalama hinnaga pakkumuse.

5.3. Hankija jätab endale õiguse pidada läbirääkimisi, loobuda teenuse osade tellimisest või lükata tagasi kõik pakkumused kui nende maksumused ületavad selleks planeeritud eelarvet.

**6. Läbirääkimised**

6.1. Hankija peab vajadusel pakkujatega läbirääkimisi. Hankija peab läbirääkimisi eeldatavasti juhul, kui pakkumuse maksumused ületavad oluliselt hanke eeldatavat maksumust.

6.2. Läbirääkimisi võib hankija pakkujatega pidada kirjalikult e-posti teel. Läbirääkimiste käigus on hankijal õigus nõuda pakkujalt täiendavate dokumentide esitamist.

6.3. Läbirääkimiste objektiks on hankelepingu eseme ja hankelepingu tingimuste täpsustamine, vajadusel korrigeerimine ja sellest tulenevalt pakkumuse maksumus.

6.4. Hankija tagab kõigi pakkujate võrdse kohtlemise. Läbirääkimised on konfidentsiaalsed ning hankija ei avalda läbirääkimiste käigus saadud pakkumusi puudutavat teavet.

6.5. Juhul kui hankija on pidanud läbirääkimisi, antakse pärast läbirääkimiste lõppemist pakkujatele võimalus esitada uus hinnapakkumus.

**7. Tingimused**

7.1 Maastikusõiduk ja roomikud soetatakse LEADER projektitoetus 2023-2027 meetmest „Elukeskkonna ja kogukondade arendamine“. Strateegia meetme taotlusperiood 22.01.2025-20.02.2025